# Especialitat mèdica

Una especialitat mèdica són els estudis cursats per un graduat o llicenciat en el seu període de postgrau, que doten d'un conjunt de coneixements mèdics especialitzats relatius a una àrea específica del cos humà, a tècniques quirúrgiques específiques o a un mètode diagnòstic determinat.
Segons cada país, pot variar tant el nombre com la denominació de les especialitats mèdiques, tot i que la tendència és a unificar-les. Inclús algunes especialitats mèdiques, fonamentalment les de laboratori, també són accessibles a graduats o llicenciatures en biologia, farmàcia o química en determinats països.
No són especialitats mèdiques, sinó altres professionals sanitaris: infermers, òptics, terapeutes ocupacionals, fisioterapeutes, psicòlegs, podòlegs, radiofísics hospitalaris i odontòlegs. Algunes d'aquestes altres professions tenen les seves pròpies especialitats.

## Classificació de les especialitats mèdiques
### Segons el lloc d'exercici professional

* Hospital: els metges que treballen en hospitals, centres d'especialitats o ambulatoris. Generalment se'ls anomena metges especialistes.
* Atenció primària: els metges que exerceixen en centres de salut o consultoris. Generalment se'ls anomena metges de capçalera.

### Segons la seva orientació

Les especialitats mèdiques se centren en:
* grups d'edat (pediatria, geriatria).
* aparells o sistemes del cos humà (pneumologia, cirurgia vascular).
* òrgans (oftalmologia, otorrinolaringologia).
* tècniques diagnòstiques (radiologia, microbiologia).
* tècniques terapèutiques i rehabilitadores (farmacologia, cirurgia, ortopèdia i traumatologia, rehabilitació, hidrologia).
* malalties concretes (infectologia, al·lergologia, psiquiatria).
* activitats humanes (medicina del treball, medicina de l'esport, medicina legal, medicina preventiva).
L'especialitat que inclou tots els apartats anteriors des d'una visió integral del pacient és la medicina familiar i comunitària.

### Segons la seva agrupació tradicional

Tradicionalment es divideixen en clíniques, quirúrgiques i de laboratori. Tot i que amb els avenços continus de la medicina aquests límits no són molt precisos.

#### Especialitats clíniques

Les especialitats mèdiques corresponen amb la figura tradicional de "metge": atenen personalment al pacient amb activitats preventives, diagnòstiques i terapèutiques, generalment sense utilitzar tècniques quirúrgiques.
* Al·lergologia
* Anestèsia
* Aparell digestiu o Gastroenterologia
* Cardiologia
* Endocrinologia
* Geriatria
* Hematologia
* Hidroteràpia
* Infectologia
* Medicina esportiva
* Medicina del treball
* Medicina familiar i comunitària
* Medicina intensiva
* Medicina interna
* Medicina legal i forense
* Prevenció de la malaltia
* Nefrologia
* Pneumologia
* Neurologia
* Nutrició
* Oncologia Mèdica
* Oncologia Radioteràpica
* Pediatria
* Psiquiatria
* Medicina física i rehabilitació
* Reumatologia

#### Especialitats quirúrgiques

Les especialitats quirúrgiques es corresponen amb la figura del cirurgià, i utilitzen medis invasius per tractar, modificar o extirpar físicament l'estructura patològica. Es divideixen per sistemes.
* Cirurgia Cardiovascular
* Cirurgia General i de l'Aparell Digestiu
* Cirurgia Oral i Maxilofacial
* Cirurgia Ortopèdica i Traumatologia
* Cirurgia Pediàtrica
* Cirurgia Plàstica, Estètica i Reparadora
* Cirurgia Toràcica
* Neurocirurgia

#### Especialitats medicoquirúrgiques

Són les que habitualment utilitzen tant tècniques invasives (quirúrgiques) com no invasives (farmacològiques, etc.).
* Angiologia i cirurgia vascular
* Dermatologia
* Odontologia
* Ginecologia i Obstetrícia
* Oftalmologia
* Otorrinolaringologia
* Urologia i andrologia

#### Especialitats de laboratori o diagnòstiques

D'ajuda als altres metges, realitzen diagnòstics i suggereixen tractaments als metges. La relació que tenen amb el pacient és reduïda.
* Anàlisis clíniques
* Anatomia patològica
* Bioquímica clínica
* Farmacologia
* Immunologia
* Medicina nuclear
* Microbiologia i Parasitologia
* Neurofisiologia Clínica
* Radiologia

## Espanya

A Espanya el programa de formació dels metges especialistes és el Médico Interno Residente (MIR), que sol tenir una duració de 2 a 5 anys. Es desenvolupa en hospitals o centres de salut acreditats per impartir formació especialitzada. Per l'accés a la formació especialitzada, els metges han de realitzar l'anomenat examen MIR, un examen d'oposició estatal en el que són examinats de les assignatures dels sis anys del graduat. A Espanya existeixen un total de 47 especialitats mèdiques, la majoria d'aquestes especialitats estan reconegudes pels països de la Unió Europea, tot i que alguna és pròpia del sistema sanitari espanyol.

## Referències

* ↑ http://www.webmd.com/a-to-z-guides/medical-specialists-medical-specialists
* ↑ «Directive 2005/36/EC of the European Parliament and of the Council of 7 September 2005 on the recognition of professional qualifications». European Parliament and Council. [Consulta: 19 abril 2011].
* ↑ «Programes formatius d'Especialistes. Ministeri de Sanitat, Política Social i Igualtat.». Arxivat de l'original el 2011-09-03. [Consulta: 28 gener 2021].
* ↑ «Especialitats mèdiques a Espanya (accés 11 de gener del 2010)». Arxivat de l'original el 2010-01-06. [Consulta: 28 gener 2021].
* ↑ Orde SPI/2549/2011, de 19 de setembre, per la que s'aprova la convocatòria de proves selectives 2011 per a l'accés l'any 2012, a places de formació sanitària especialitzada per a Metges, Farmacèutics i altres graduats/llicenciats universitaris de l'àmbit de la Psicologia, la Química, la Biologia i la Física. BOE. 2011/09/26; (231):101.376-598.